Държавен вестник, бр. 17, 2026 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  17
на защитна схема, включително на техните 
предприятия майки, дъщерни предприятия, 
клонове или други субекти, намиращи се в 
обща собственост или под общ контрол.
51. „Услуги в областта на ИКТ“ са цифрови 
услуги и услуги за данни, предоставяни не­
прекъснато чрез системите на ИКТ на един 
или повече вътрешни или външни ползватели, 
включително хардуер като услуга и хардуерни 
услуги, което включва техническа поддръжка 
чрез актуализации на софтуер или фърмуер 
от доставчика на хардуер и изключва тради­
ционните аналогови телефонни услуги.
52. „Критична или важна функция“ е функ­
ция, чието смущение би намалило съществено 
финансовите резултати на даден финансов 
субект или стабилността или непрекъснатостта 
на неговите услуги и дейности, или функция, 
чието прекъсване, неизправност или срив би 
намалило съществено възможността на даден 
финансов субект да продължи да изпълнява 
условията и задълженията, свързани с него­
вия лиценз, или останалите си задължения 
съгласно приложимото право в областта на 
финансовите услуги.
53. „Трета страна – критичен доставчик на 
услуги в областта на ИКТ“ е трета страна, 
която е доставчик на услуги в областта на 
ИКТ, определен като имащ критично значение 
в съответствие с чл. 27з.
54. „Трета страна – доставчик на услуги в 
областта на ИКТ, установен в трета държа­
ва“ е трета страна – доставчик на услуги в 
областта на ИКТ, който е установено в трета 
държава юридическо лице, което е сключило 
договорно споразумение с финансов субект за 
предоставяне на услуги в областта на ИКТ.
55. „Дъщерно предприятие“ е дъщерно 
предприятие по смисъла на член 2, точка 10 
и член 22 от Директива 2013/34/ЕС на Ев­
ропейския парламент и на Съвета от 26 юни 
2013 г. относно годишните финансови отчети, 
консолидираните финансови отчети и свърза­
ните доклади на някои видове предприятия 
и за изменение на Директива 2006/43/ЕО на 
Европейския парламент и на Съвета и за от­
мяна на директиви 78/660/ЕИО и 83/349/ЕИО 
на Съвета (ОВ, L 182/19 от 29 юни 2013 г.).
56. „Основни стопански дейности“ са дей­
ностите по смисъла на § 1, т. 44 от допълнител­
ните разпоредби на Закона за възстановяване 
и преструктуриране на кредитни институции 
и инвестиционни посредници.
57. „Значителен инцидент“ е инцидент, кой­
то е причинил или е в състояние да причини 
сериозно оперативно смущение в услугите 
или финансова загуба за засегнатия субект, 
или е засегнал, или е в състояние да засег­
не други физически или юридически лица, 
причинявайки значителни материални или 
нематериални вреди.
58. „Oсновното място на установяване“ на 
субектите по чл. 27а, ал. 1, т. 2 е в държавата 
членка, в която преимуществено се вземат 
решенията относно мерките за управление на 
риска в областта на киберсигурността. Ако 
такава държава членка не може да бъде опре­
делена или ако такива решения не се вземат 
в Европейския съюз, се счита, че основното 
място на установяване се намира в държавата 
членка, в която се извършват операциите в 
областта на киберсигурността. Ако такава 
държава членка не може да бъде определена, 
за основно място на установяване се счита 
държавата членка, в която съответният субект 
има място на установяване с най-големия 
брой служители в Европейския съюз.
59. „Защита на обществения интерес“ е 
защита на достойнството на гражданите, 
справедливостта и гражданските права и 
свободи, признати от правовия ред, както 
и гарантиране на сигурността, отбраната и 
обществения ред на страната, както и осигу­
ряване на условия за ефективно използване 
на ограничените ресурси и стимулиране на 
ефективната конкуренция.
60. „Информационни активи“ са всички 
обекти и субекти, които участват пряко или 
косвено в дейностите, попадащи в обхвата на 
този закон (информационни и комуникационни 
системи с прилежащия им хардуер, софтуер 
и документация, поддържащите ги системи 
(електрозахранващи, климатизиращи и други), 
оперативни процеси/дейности, служители и 
външни организации).
61. „Сигурност на мрежовите и инфор­
мационните системи“ е способността на 
мрежовите и информационните системи да 
издържат – при дадено равнище на увере­
ност – на всяко събитие, което може да засегне 
отрицателно наличността, автентичността, 
целостта или поверителността на съхраня­
вани, пренасяни или обработвани данни или 
на свързаните с тях услуги, предлагани от 
тези мрежови и информационни системи или 
достъпни чрез тях.“;
ю) създава се т. 62:
„62. „Киберхигиена“ е съвкупност от стан­
дартни практики, процедури и поведенче­
ски модели, прилагани на индивидуално и 
организационно ниво, с цел постигане на 
високо ниво на киберсигурност чрез редовна 
поддръжка и защита на IT системи, мрежи 
и крайни устройства, проактивни действия, 
ограничаващи риска от инциденти, наруше­
ния и пробиви в сигурността, повишаване на 
информационната осведоменост, създаване 
на сигурна среда, управление на достъпа, 
план за реакция при инциденти и обучение 
на служителите.“
§ 41. Приложенията към чл. 4, т. 2 се из­
менят така: